মনোনয়ন পর্বের পালা শেষের পথে৷ তবু জাঙ্গিপাড়ায় সে ভাবে পঞ্চায়েত নির্বাচনের ময়দানে নামতে পারেননি বিরোধীরা৷ তার মধ্যেই শাসকদলের মাথাব্যথা হয়ে উঠেছে দুই গোষ্ঠীর প্রকাশ্য কাজিয়া৷ শুক্রবার পঞ্চায়েত সমিতির সভাপতি বনাম ব্লক সভাপতির অনুগামীদের সংঘর্ষে উত্তপ্ত হয়ে উঠেছিল বিডিও অফিস চত্বর৷ তার জের কাটার আগেই রবিবার তৃণমূলের একটি পার্টি অফিসে ভাঙচুরে তেতে উঠল দিলাকাশ গ্রাম পঞ্চায়েত এলাকা৷ মাটিতে মিশে গিয়েছে অফিসটি৷ ভিতর থেকে উদ্ধার হয়েছে বোমা৷ সূত্রের খবর, নব্য আর আদি তৃণমূলের সংঘাতেই এই ঘটনা ঘটেছে৷